PG du Plessis sterf | Netwerk24
82-jarige dood nadat hy op sy bed aangerand is
'n 82-jarige man van Pretoria kon Saterdag nog 'n vriend om hulp bel nadat hy met 'n ysterpyp aangerand is.
O-Kaapse polisie probeer geraamte identifiseer
Die polisie in die Oos-Kaap het die publiek se hulp gevra om 'n menslike geraamte te identifiseer wat by Cuba in Nxarhuni buite Oos-Londen gevind is.
Polisie in PE loop onder klippe deur
Klippe is die naweek na polisielede in Gelvandale in Port Elizabeth gegooi toe hulle ondersoek ingestel het na 'n klagte oor vermeende bende-aktiwiteit.
Vier spanne steeds kop aan kop
Vier krieketfranchises – die Cape Cobras, Warriors, Titans en Knights – het met die komende week se laasteronde-wedstryde nog 'n kans om die meerdagtitel te wen.
Schurter-hulle eindig vierde
Die kombinasie van Centurion Vaude se Nicola Rohrbach (Switserland) en Daniel Geismayr (Oostenryk) het Sondag die eerste slag geslaan deur die proloog van die Cape Epic te wen.
Blou Bulle se rugbybaas bedank
Gert Wessels, president van die Blou Bulle Rugbyunie (BBRU), het te midde van 'n magstryd en 'n mosie van wantroue teen hom, besluit om te bedank.
VSA gee reëls oor vrywaring van tariewe op staal
Die Amerikaanse regering het riglyne bekend gestel waaraan maatskappye moet voldoen wat aansoek wil doen om vrygestel te word van invoertariewe op staal en aluminium na dié land.
Mantashe begin gesprek oor handves
Gwede Mantashe, minister van minerale bronne, het die afgelope naweek daad by die woord gevoeg en met gesprekke oor 'n nuwe Mynbouhandves begin.
VBS sê niks oor munisipale deposito's
VBS Mutual Bank se amptelike maandelikse verslae wat hy by die Reserwebank inhandig, wys die likiditeitskrisis het reeds in Januarie ernstig begin raak.
Volksblad-spotprent: Maandag 19 Maart 2018
Hier volg Volksblad se spotprent vir Maandag 19 Maart 2018.
Beeld-spotprent: Maandag 19 Maart 2018
Hier volg Beeld se spotprent vir Maandag 19 Maart 2018.
'n Goue Oue uit Fred se pen: 5 Julie 2007
Minki verwelkom derde dogter
Minki Joubert (van der Westhuizen) het Vrydag haar derde dogter in die wêreld verwelkom.
'What Remains' is voorloper
'n Grensverskuiwende jong teaterskepper, 'n akteur wat algar verlede jaar oorrompel het met sy solovertoning, en 'n gevestigde regisseur wat verantwoordelik is vir vanjaar se beste produksie is die drie Afrikaanse uitblinkers onder die 53ste jaar­lik
'n Heerlike storiesak vol woorddoepa vir lekkerkry
Waar sou 'n mens dié boek in 'n boekwinkel of biblioteek sit? Op die mediese rak? Selfhelp? Kortverhale? Esoteries?
Die aankondiging dat Porsche se Panamera die WesBank SA Motor van die Jaar 2018 is, het 'n nydige negatiewe reaksie ontlok. Op die keper beskou kan 'n mens dit verstaan. Maar as jy 'n bietjie dieper duik, tree 'n ander prentjie na vore. Egmont Sippel verduidelik.
Dokter toe met jou?
Volg dié riglyne oor wanneer jy jou baba of kleuter dokter toe moet neem en wanneer jy hom self met 'n geruste hart by die huis kan versorg, skryf Riëtte Grobler.
Vier die lewe met vye en vriende
Vroeg herfs is die tyd dat kwepers en granate ryp word.
PG du Plessis sterf
Deur Mariana Malan 07 Junie 2017 15:37
Die Hertzog-bekroonde dramaturg, skrywer en akademikus PG du Plessis is Woensdagmiddag omstreeks 14:30 in die MooiMed-hospitaal in Potchefstroom dood. Hy was 82 en sou op 14 Julie verjaar het. Prof. Marita Carnelley, sy dogter, het sy dood bevestig.
Prostaatkanker is in 2010 by hom gediagnoseer.
Du Plessis het in 1972 die Hertzogprys ontvang vir sy dramas Siener in die suburbs en Die nag van legio. Van sy ander dramas is Plaston: DNS-kind en 'n Seder val in Waterkloof.
Hy het in die hart van televisiekykers gekruip met die TV-reeks Koöperasiestories, wat gemaak is van sy sketse wat aanvanklik in Die Transvaler verskyn het.
Die verhoogweergawe van Koöperasiestories was vanjaar een van die gewildste produksies op die KKNK. Dié stuk se speelvak op die komende Vrystaat Kunstefees is ook reeds byna uitverkoop. Die nag van legio word ook vanjaar by dié fees opgevoer.
Nog 'n televisiereeks wat baie gewild was, is Fees van die ongenooides. As roman is dit in 2009 met die ATKV-prosaprys bekroon en in 2012 het dit die Helgaard Steyn-prys ontvang vir die beste boek in enige genre wat in die vorige jaar in Afrikaans gepubliseer is.
Hy het ook draaiboeke geskryf vir verskeie rolprente, onder meer Nag van die 19de. Onder sy ongepubliseerde dramas tel Nagkantoor oor die lewe van Koos du Plessis.
Du Plessis word oorleef deur sy vrou, Marie, en kinders Marita en Frits. Geen begrafnisreëlings is nog bekend nie.